b'\n_START_ARTICLE_\nRenato Petri\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8danem \xc5\xa1olanju na Srednji voja\xc5\xa1ki gimnaziji Franca Rozmana Staneta (1973-77) in \xc5\xa1tudiju na Mornari\xc5\xa1ki voja\xc5\xa1ki akademiji JLA (1977-81) se je zaposlil v Jugoslovanski vojni mornarici. V letih 1983 - 1989 je bil poveljnik patruljne ladje._NEWLINE_Na poziv Predsedstva Republike Slovenije je prestopil iz JLA in se 30. junija 1991 zaposlil v TO RS. Naslednje leto je postal na\xc4\x8delnik odseka za na\xc4\x8drtovanje v R\xc5\xa0TO, nato pa na\xc4\x8delnik odseka za pomorstvo v R\xc5\xa0TO in nato v G\xc5\xa0SV (1993-98), namestnik poveljnika 2. operativnega poveljstva Slovenske vojske (1998-2001), kon\xc4\x8dal general\xc5\xa1tabno \xc5\xa1olanje na Poljeni\xc5\xa1ko-\xc5\xa1tabni \xc5\xa1oli SV, direktor \xc5\xa1taba General\xc5\xa1taba Slovenske vojske (2001-02), poveljnik 2. operativnega poveljstva Slovenske vojske (2002-03), svetovalec za obrambo in pribo\xc4\x8dnik predsednika Republike Slovenije (2003-05), kon\xc4\x8dal enoletno \xc5\xa1olanje na Kraljevem kolid\xc5\xbeu obrambnih \xc5\xa1tudij (2003-04), poveljnik Poveljstva sil Slovenske vojske (2005-06), namestnik voja\xc5\xa1kega predsednika pri EU (2007-09), namestnik voja\xc5\xa1kega predsednika pri Natu in EU (2009) in poveljnik Mirnodobne strukture Slovenske vojske v tujini in voja\xc5\xa1ki predstavnik pri Natu in EU (od 1. januarja 2010)._NEWLINE_1. januarja 2011 je na predlog obrambne ministrice Ljubice Jelu\xc5\xa1i\xc4\x8d zasedel polo\xc5\xbeaj namestnika na\xc4\x8delnika General\xc5\xa1taba Slovenske vojske. Njegovo imenovanje je zbudilo o\xc4\x8ditke o politi\xc4\x8dnem kadrovanju, saj je bil njegov predhodnik na polo\xc5\xbeaju le nekaj mesecev; nasprotniki pa so mu o\xc4\x8ditali tudi pozni prestop v TO RS med slovensko osamosvojitveno vojno.'